CELEX: 32011R0311
Language: sl
Date: 2011-03-31 00:00:00
Title: Izvedbena uredba Komisije (EU) št. 311/2011 z dne 31. marca 2011 o nadomestitvi Priloge I k Uredbi Sveta (ES) št. 673/2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike

1.4.2011   
            
            
               SL
            
            
               Uradni list Evropske unije
            
            
               L 86/51
            
         IZVEDBENA UREDBA KOMISIJE (EU) št. 311/2011
   z dne 31. marca 2011
   o nadomestitvi Priloge I k Uredbi Sveta (ES) št. 673/2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 673/2005 z dne 25. aprila 2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike (1) in zlasti člena 3 Uredbe,
   ob upoštevanju naslednjega:
   
               (1)
            
            
               Združene države Amerike niso uskladile Zakona o trajnem dampingu in izravnavi s subvencijami („Continued Dumping and Subsidy Offset Act – CDSOA“) s svojimi obveznostmi iz sporazumov Svetovne trgovinske organizacije (STO), zato je bila z Uredbo (ES) št. 673/2005 s 1. majem 2005 na uvoz nekaterih izdelkov s poreklom iz Združenih držav Amerike uvedena dodatna carina ad valorem v višini 15 %. V skladu z dovoljenjem STO za začasni preklic uporabe koncesij za Združene države Amerike Komisija vsako leto prilagodi stopnjo začasnega preklica obsegu razveljavitev ali omejitev, ki jih CDSOA povzroči Skupnosti v navedenem času.
            
         
               (2)
            
            
               Izplačila po CDSOA za zadnje leto, za katero so podatki na voljo, se nanašajo na razdelitev protidampinških in izravnalnih dajatev, pobranih v proračunskem letu 2010 (od 1. oktobra 2009 do 30. septembra 2010). Na podlagi podatkov, ki jih je objavil Urad za carinsko in mejno zaščito Združenih držav Amerike, znaša obseg razveljavitev ali omejitev, povzročenih Evropski uniji, 9,96 milijona USD.
            
         
               (3)
            
            
               Ker se je raven razveljavitve ali omejitve in posledično raven začasnega preklica znižala, je treba s seznama iz Priloge I k Uredbi (ES) št. 673/2005 najprej odstraniti 19 izdelkov iz Priloge II, ki so bili leta 2010 dodani na seznam iz Priloge I k navedeni uredbi. Nato je treba iz Priloge I k Uredbi (ES) št. 673/2005 po vrstnem redu seznama umakniti enajst izdelkov iz Priloge I k navedeni uredbi.
            
         
               (4)
            
            
               Učinek dodatne carine ad valorem v višini 15 % na uvoz izdelkov iz spremenjene Priloge I iz Združenih držav Amerike predstavlja v času enega leta vrednost trgovine, nižjo od 9,96 milijona USD.
            
         
               (5)
            
            
               Da ne bi prišlo do zamud pri carinjenju blaga, pri katerem se dodatna carina ad valorem v višini 15 % ne uporablja več, mora ta uredba začeti veljati na dan objave.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za povračilne ukrepe v trgovini –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 673/2005 se nadomesti z besedilom Priloge k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. maja 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. marca 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 110, 30.4.2005, str. 1.
   
      PRILOGA
      
         
            „PRILOGA I
            Izdelki, za katere se uvedejo dodatne dajatve, so označeni z osemmestnimi oznakami KN. Opis izdelkov, uvrščenih v te oznake, je v Prilogi I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), kakor je bila spremenjena z Uredbo Sveta (ES) št. 493/2005 (2).
            0710 40 00
            9003 19 30
            8705 10 00
         
      
      
         (1)  UL L 256, 7.9.1987, str. 1.
      
         (2)  UL L 82, 31.3.2005, str. 1.“